«Real» prezidenti Florentino Peres «Real Madrid Kastilya» bosh murabbiyi Zinedin Zidan Madridning bosh jamoasini boshqarishi mumkinligi haqidagi fikrlarga o‘z munosabatini bildirdi. «Menga futbolchi va murabbiy Zidan yoqadi. U o‘zini top-murabbiy bo‘lishga tayyorlamoqda. Men unga eng yaxshi tilaklarimni bildiraman. U shu yo‘nalishda davom etib, ajoyib murabbiyga aylanishi mumkin. Hozirda «Real»ni Rafa Benites boshqarmoqda va u o‘z ishini yaxshi bajarmoqda. U o‘z ishi bilan mashg‘ul bo‘lishi uchun uni tinch qo‘yishimiz kerak. Biz bitta yomon o‘yin o‘tkazdik – «Barselona»ga qarshi. Hozir kerakli yo‘nalishga qaytyapmiz», – deydi Peres.